stanford-oval/wikipedia huggingface dataset:
מוחמד רזא זאהדי
מותו

ב-1 באפריל 2024, ברקע מלחמת חרבות ברזל ותקיפת בסיס חיל הים באילת על ידי כלי טיס בלתי מאויש שחדר מעיראק כמה שעות קודם לכן, נהרג זאהדי בתקיפה אווירית על ידי שישה טילים ששוגרו ממטוסי F-35I אדיר שכוונו אל בניין נספח הקונסוליה הסמוך לשגרירות איראן בדמשק. היעד היה "פגישה סודית" של גורמי מודיעין איראניים בכירים מכוח קודס, לצד בכירים בג'יהאד האסלאמי הפלסטיני. חמישה עד 13 בני אדם נהרגו בתקיפה האווירית, שגרמה להרס מסיבי לבניין הקונסוליה וכן לנזק למבנים סמוכים.
זאהדי הוא קצין משמרות המהפכה הבכיר ביותר שנהרג מאז חיסולו של קאסם סולימאני על ידי ארצות הברית בינואר 2020.
איראן וסוריה מיהרו להאשים את ישראל בחיסול. ישראל לא קיבלה אחריות על המבצע באופן רשמי, אך גורמים ישראליים אישרו ל"ניו יורק טיימס" כי התקיפה בוצעה בידי צה"ל.
בתגובה לחיסולו הגיבו האיראניים בתקיפה אווירית נרחבת וחסרת תקדים משטח איראן נגד ישראל, תחת הכותרת "הבטחה אמיתית". התקיפה הייתה ראשונה מסוגה במסגרת הסכסוך המתמשך בין המדינות.
ראו גם

סיכולים ממוקדים במלחמת חרבות ברזל
הערות שוליים

↑  سردار محمدرضا زاهدی که بود؟, خبرگزاری مهر | اخبار ایران و جهان | Mehr News Agency, ‏2024-04-01 (בפרסית)
1 2 3  יואב זיתון, ליאור בן ארי, מפקד כוח קודס בסוריה ולבנון חוסל בתקיפה ליד שגרירות איראן בדמשק, באתר ynet, 1 באפריל 2024
1 2  AFP-Agence France Presse, Iran Media Says Guards Commander Killed In Israel Attack On Syria, www.barrons.com (באנגלית אמריקאית)
↑  ענת הוכברג-מרום, ‏משחק מרובה משתתפים: המזרח התיכון עומד בפני נקודה קריטית, באתר מעריב אונליין, 12 באפריל 2024
↑  המוח של איראן בלבנון: הבכיר שחוסל בדמשק היה בקשר יומיומי עם נסראללה, באתר מעריב אונליין, 1 באפריל 2024
↑  ירון שניידר ספיר ליפקין אסף רוזנצוייג, ‏הבכיר שחוסל בדמשק - מפקד כוח קודס בסוריה ולבנון | כל מה שידוע על החיסול, באתר ‏מאקו‏, 1 באפריל 2024
↑  מבט לטרור: חזבאללה, לבנון וסוריה (15-8 באפריל 2024), באתר מרכז המידע למודיעין ולטרור, 15 באפריל 2024
1 2  בצה"ל מאשרים: הכטב"ם שחדר מעיראק הלילה פגע בבסיס חיל הים באילת, באתר ynet, 1 באפריל 2024
1 2  יואב זיתון, ליאור בן ארי, סוכנויות הידיעות, 6 טילים מ-F-35, ליד שגרירות קנדה: כך חוסל הבכיר האיראני ב"פגישה סודית" עם אנשי הג'יהאד, באתר ynet, 1 באפריל 2024
↑  יואב זיתון, ליאור בן ארי, יוסי יהושוע, "החיסול המשמעותי ביותר מאז סולימאני": זה הבכיר האיראני שנהרג בדמשק, באתר ynet, 1 באפריל 2024
| --- | --- |
בקרת זהויות :  GND: 1325062413  VIAF: 2544171267336634710005   WorldCat (עם VIAF): 2544171267336634710005
אקפולקו

| --- | --- |
סמל אקפולקוסמל אקפולקו

קולאז' של אקפולקו
 מדינה:  מקסיקו מקסיקו
 מדינה:  גררו גררו
 שפה רשמית:  ספרדית 
 תאריך ייסוד:  שנות ה-20 של המאה ה-16
 שטח:  1,880.60 קמ"ר
 גובה:  30 מטרים
 אוכלוסייה:  ‏
  ‑ בעיר:  687,608 (2012)
  ‑ במטרופולין:  1,021,000 (2012)
  ‑ צפיפות:  370 נפש לקמ"ר (2012)
 קואורדינטות:  16°51′49″N 99°52′57″W﻿ / ﻿16.863611°N 99.8825°W﻿ / 16.863611; -99.8825
 אזור זמן:  UTC -6
 www.acapulco.gob.mx
  מפת מיקום  מפה מפורטת   (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו אקפולקו(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו אקפולקו(למפת גררו רגילה) צ'ילפנסינגו איגואלה סיוואטנחו האוקיינוס השקט  וא. פואבלה מורל. מיצ'ואקאן מקסיקואקפולקו(למפת גררו מוגדלת) צ'ילפנסינגו איגואלה סיוואטנחו האוקיינוס השקט  ואחאקה פואבלה מורלוס מיצ'ואקאן מקסיקואקפולקו  he tabBackground:;tabBorder:#aaa;defaultTab:0;
 
אקפולקו (בספרדית: Acapulco, משפת הנאוואטל - Aca-pōl-co) או בשמה הרשמי "אקפולקו דה חוארס" (בספרדית: Acapulco de Juárez) היא העיר הגדולה ביותר ונמל עיקרי במדינת גררו במקסיקו, על חוף האוקיינוס השקט, 300 קילומטרים דרומית לבירת מקסיקו מקסיקו סיטי.
העיר שוכנת במפרץ עמוק, בצורת חצי עיגול. היא משמשת כנמל מסחרי ונמל לספינות נופש על המסלול שבין פנמה וסן פרנסיסקו. בשנת 2005 גרו בעיר 616,394 אנשים, ושטחה המוניציפלי היה 1,882.6 קמ"ר, וכלל מספר רשויות מקומיות קטנות הסמוכות לעיר. השם "אקפולקו" מקורו בשפת הנאוואטל, ופירושו "מקום הקנים הגדולים".
היסטוריה

היישוב במקום קיים לפחות מהמאה השמינית. העדויות המוקדמות ביותר הן של אולמקים שישבו במקום. מאוחר יותר החלה השפעה של טאוטיווקאנים ובהמשך של בני המאיה. במאה ה-11 החלו להגיע לאזור עמי הנאהוה, שהיו אבותיהם של האצטקים. במאה ה-15 אקפולקו הפכה לחלק מהאימפריה האצטקית, אחרי מלחמה בת ארבע שנים.
במאה ה-16 הגיעו לעיר הספרדים. ישנן שתי גרסאות לסיפור גילוי העיר בידי הספרדים. לפי הראשונה, ב-1523, כשנתיים לאחר כיבוש מקסיקו, הרנאן קורטס שלח משלחת למערב מקסיקו כדי שיחפשו זהב, אשר מצאה את היישוב הילידי. לפי הגרסה השנייה, העיר התגלתה על ידי ספינה קטנה בשם אל טפצ'ה סנטיאגו ב-1526. בתחילת שנות ה-30 של המאה ה-16 קורטס ייסד יישוב ספרדי באקפולקו במטרה להפוך אותו לעיר נמל מרכזית באזור. אקפולקו קושרה בדרך למקסיקו סיטי ב-1531, ורציף הנמל נבנה ב-1533.
אקפולקו הפכה לחלק מרכזי בכלכלת מלכות המשנה של ספרד החדשה הודות לכך שהנמל שלה שירת את המסחר הספרדי במזרח הרחוק. ספינות גליאון ספרדיות החלו להגיע לנמל העיר מאסיה מ-1550, וכמו כן באותו זמן נשלחו לעיר כ-30 משפחות ספרדיות ממקסיקו סיטי כדי שיהיה בעיר בסיס קבוע של מתיישבים אירופאים. במהלך הזמן אקפולקו הפכה לנמל השני בחשיבותו באזור מקסיקו, אחרי וראקרוס, הודות למסחר הישיר שלה עם הפיליפינים במסגרת הגליאון של מנילה, עליו היא קיבלה מונופול ב-1573.
הסחורה היקרה שהובאה לאקפולקו משכה שודדי ים אנגלים והולנדים, כמו פרנסיס דרייק והנרי מורגן. כדי להגן על הספינות ומטענן הוקם מבצר סן דייגו. למרות הקמת המבצר ב-1615 צי הולנדי פלש לאקפולקו והשמיד את מרבית העיר והמבצר לפני שנאלץ לעזוב. המבצר נהרס ברעידת אדמה ב-1776 והוקם מחדש ב-1783.
בעקבות צו של המלך קרלוס הרביעי ב-1799 הפכה העיר למרכז חשוב של הכתר הספרדי. עם זאת, כעבור שנים ספורות, ב-1810 החלה מלחמת העצמאות של מקסיקו. באותה שנה, תקף כוח בהנהגתו של חוסה מריה מורלוס את העיר ושרף אותה, לאחר שהביס את מפקד המלוכנים באזור. בעקבות עצמאות מקסיקו ב-1821 נפסק המסחר עם הפיליפינים וחשיבות אקפולקו כנמל ירדה. חשיבותה עלתה מחדש במהלך הבהלה לזהב בקליפורניה באמצע המאה ה-19, כששימשה תחנה בנתיב מהחוף המזרחי לקליפורניה דרך פנמה.
ב-1911, במהלך המהפכה המקסיקנית, השתלטו כוחות המהפכנים על הכיכר הראשית באקפולקו.
בתחילת שנות ה-50 של המאה ה-20, שיפר נשיא מקסיקו, מיגל אלמאן ולדס, את התשתיות של נמל העיר והדרכים בתוך העיר, וכמו כן סלל כביש מהיר מאקפולקו למקסיקו סיטי. בשנות ה-70 הורחב הנמל משמעותית. הכלכלה צמחה וכמו כן ההשקעות הזרות בעיר. במהלך השנים צמחה גם תעשיית התיירות בעיר והיא הפכה ליעד תיירותי מרכזי במקסיקו. האוכלוסייה גדלה מכ-5,000 בשנות ה-40 ל-50,000 בשנות ה-60.
הנמל המשיך לגדול וב-1996 הוקמה חברה פרטית לניהול הנמל. ב-1997 פגע בעיר הוריקן פאולין והותיר אחריו למעלה מ-100 הרוגים. המלחמה בסחר בסמים במקסיקו שהתחילה ב-2006 משפיעה לרעה על התיירות בעיר.
הוריקן אוטיס

בתאריכים 22 עד 25 באוקטובר 2023 פגע בעיר הוריקן אוטיס (Hurricane Otis) בעוצמה רבה. ההוריקן לווה ברוחות בעוצמה של כ-270 קמ"ש (165 מייל לשעה), שהגיעו ממערב לאקפולקו, פגעו קשות בעיר, והחריבו רבים מהבניינים. במקביל לסופה הטרופית ניתך גשם כבד שהותיר אחריו מפולות והצפות. החשמל ואמצעי התקשורת נותקו למספר ימים, דבר שהיקשה גם על קיום מי שתיה בעיר. ממשלת גררו גייסה אלפי אנשי צבא כדי לסייע לניצולים ולסייע במאמצי החילוץ.
ההוריקן גרם לפחות ל-52 הרוגים והותיר 32 נעדרים. רבים מהתושבים שבתיהם חרבו הפכו בן לילה לחסרי בית. כ-80% מהמלונות העיר חרבו או ניזוקו במידה שלא מאפשרת שימוש בהם. רבים ממבני הציבור ומהחנויות והעסקים שנפגעו גם נבזזו, בהיעדר כוחות ביטחון ושיטור מספקים. הנזק הכולל מהוריקן אוטיס נאמד ב-15 מיליארד דולרים. נראה כי שיקום העיר יארך זמן.
גאוגרפיה ואקלים

אקפולקו שוכנת לחוף האוקיינוס השקט. במדינת גררו, שבה נמצאת אקפולקו, שורר אקלים טרופי, המאופיין בטמפרטורות גבוהות וקבועות יחסית לאורך השנה. הטמפרטורה הממוצעת לחודש היא לעולם גבוהה מ-18° צלזיוס, יחד עם לחות גבוהה וגשמים כבדים, היורדים בעיקר בקיץ.
האקלים באקופלקו הוא אקלים סוואנה טרופי, שהחורף בו הוא עונה שחונה, ללא משקעים. (Aw/As).
כלכלה

כלכלת העיר מתבססת בעיקר על הנמל שלה ועל התיירות בה. בנוסף יש ברמה פחותה יותר תעשייה, הכוללת ייצור בקבוקים, מוצרי חלב, קרח וייצור אנרגיה, כרייה וחקלאות, הכוללת גידול עגבניות, תירס, אבטיחים, שעועית ועוד.
ארצות הברית מקיימת סוכנות קונסולרית בעיר, בנוסף לשגרירות ארצות הברית במקסיקו סיטי
תחבורה

את העיר משרת נמל התעופה הבינלאומי חנרל חואן נ. אלברס, הנמצא במרחק של כ-26 קילומטרים מהעיר, ומציע טיסות ליעדים שונים במקסיקו וכמו טיסות לערים בארצות הברית וקנדה.
ערים תאומות

הפיליפינים מנילה, הפיליפינים
יפן סנדאי, יפן
הרפובליקה העממית של סין צ'ינגדאו, הרפובליקה העממית של סין
איטליה נאפולי, איטליה
ארצות הברית בוורלי הילס, קליפורניה, ארצות הברית
צרפת קאן, צרפת
יפן אטאמי, יפן
הערות שוליים

↑  דניאל ארזי, ‏כמו אחרי הפצצה: עיר הנופש הנוצצת נהרסה לגמרי, באתר ‏מאקו‏, 28 בפברואר 2024
↑  עלייה במספר מקרי המוות באקפולקו, מקסיקו, לאחר פגיעת הוריקן אוטיס, כתבה וידאו של רשת NBC news‏, באתר יוטיוב של הרשת, 25.1.2024 (באנגלית)
↑  קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015.
| --- | --- |
בקרת זהויות :  NLI: 987007557259305171  BNE: XX453432  BnF: cb122177447 (data)  GND: 4255884-0  LCCN: n79145195  MusicBrainz: 153ada51-1faa-4fcd-ba64-56d57469c977  NARA: 10045250  NKC: xx0040627  SUDOC: 084683333  VIAF: 249070468   WorldCat (עם VIAF): 249070468
בני מלאל

| --- | --- |

 מדינה:  מרוקו מרוקו
 מחוז:  טאדלה-אזילאל
 תאריך ייסוד:  1668
 גובה:  620 מטרים
 אוכלוסייה:  ‏
  ‑ בעיר:  209,594 (2024)
 קואורדינטות:  32°20′22″N 6°21′39″W﻿ / ﻿32.339444444444°N 6.3608333333333°W﻿ / 32.339444444444; -6.3608333333333 
 אזור זמן:  UTC
 http://www.beni-mellal.net
  מפת מיקום  מפה מפורטת   (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתבני מלאל(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתבני מלאל  he tabBackground:;tabBorder:#aaa;defaultTab:0;
בני מלאל (בערבית: بني ملال; תעתיק מדויק: בני מלאל; בברברית: ⴰⵢⵜ ⵎⵍⵍⴰⵍ) היא עיר הנמצאת במרכז מרוקו למרגלות ההר תאסמיט (2,205 מטרים). לפי מפקד האוכלוסין האחרון שנערך ב-2012, התגוררו בעיר למעלה מ-190,000 תושבים.
חומות העיר והקסבה שלה נבנו ב-1688, בתקופת שלטונו של איסמעיל מלך מרוקו, אך רוב מבני העיר הם מודרניים יחסית. היא מהווה מרכז כלכלי חשוב באזור, והתפתחו בה חקלאות, מסחר ותעשייה (תעשיות פטרוכימיות, טקסטיל ועוד).
יהדות בני מלאל

יהודי העיר עסקו כפקידים וסוחרים. הם קיימו שותפויות עם המוסלמים המקומיים וסיפקו להם מימון לגידולים חקלאים ועדרי צאן. מעמדם של הסוחרים היהודים היה גבוה ומכובד, ולא פעם שימשו כמתווכים בין שבטי הברברים למוסלמים המקומיים.
את הקהילה היהודית הנהיג ועד מקומי אוטונומי בראשו עמד נשיא. הוועד היה אחראי בין היתר על קופת הקהילה, שאליה הועברו כספי גבייה על מכירת בשר ויין כשרים לחברי הקהילה. כספי הקופה שהגיעו מגבייה ותרומות, שימשו למימון פעילות קהילתית.
בשנת 1943 תועדה בעיר מדיניות אנטישמית של מגבלות כלפי היהודים, כגון מאסרים ללא משפט, השפלה של נשים וילדים ועוד.
בין השנים 1944–1949 כיהן כרב העיר הרב מכלוף אבוחצירא, ולאחריו הרב משה מרציאנו עד שנת 1953. לאחר מכן כיהן הרב משה מלכה עד שנת 1955.
בשנת 1948 החלה לפעול בעיר תנועת נוער יהודית במסגרת סניף של תנועת הצופים. לפני עליית יהודי העיר לישראל, האוכלוסייה כללה כ-3,500 יהודים מתוך כ-18,000 מוסלמים.
הקסבה של בני מלאל
גני עין אסרדאון בבני מלאל
הערות שוליים

↑  דו"ח על מצבם של יהודי בני מלאל, באתר יד יצחק בן צבי
↑  דו"ח על אנטישמיות נגד יהודי בני מלאל, באתר יד יצחק בן צבי
| --- | --- |
בקרת זהויות :  NLI: 987007562776505171  GND: 4218487-3  LCCN: n89146529  VIAF: 144369277   WorldCat (עם VIAF): 144369277 
ערך זה הוא קצרמרבנושא גאוגרפיה של מרוקו ובנושא יישובים בצפון אפריקה. אתם מוזמנים לתרום לוויקיפדיה ו.
שמאליות

.
נשיא ארצות הברית ברק אובמה כותב בידו השמאלית
שמאליים, איטרים, או איטרי יד ימינם הם אנשים אשר מיומנים בשימוש בידם השמאלית יותר מאשר בידם הימנית. זאת בניגוד לרוב האוכלוסייה (בין 87% ל-90%), אשר ידם הימנית היא הדומיננטית. תופעת ההעדפה להפעלה דווקא של צד אחד של הגוף אינה ייחודית רק לאדם ברמת המין, אולם ישנם מינים רבים אחרים בהם הפרטים מתחלקים לימנים ושמאליים, וחלוקה זו היא של 50% ימניים ו-50% שמאליים. ישנם גם מינים רבים שבהם אין תופעה כזו ברמת הפרט, דהיינו הפרט לא יעדיף שימוש בצד מסוים של גופו.
רוב בני האדם מפתחים בסביבות גיל 5 שנים העדפה של צד. בצד המועדף-הדומיננטי, יבצע את מרבית הפעולות הדורשות דיוק ותיאום עין-יד כגון כתיבה, אכילה וחיתוך. בקרב רוב האנשים אשר ידם השמאלית היא הדומיננטית, נצפית דומיננטיות דווקא ברגל הימנית[דרוש מקור]. כמו כן לאנשים יש גם עין דומיננטית (עין מכוונת).
אצל חלק קטן באוכלוסייה לא נצפית העדפה לאחד מן הצדדים. אנשים אלה, הקרויים אמבידקסטרים, (דו-ידיים) מיומנים בשימוש בשתי ידיהם במידה שווה.
סטטיסטיקה של שמאליות

על פי הערכות 10-13% מהאוכלוסייה היא שמאלית. גברים נוטים יותר לשמאליות מאשר נשים, ומעריכים שאחוז הגברים השמאליים גבוה פי 1.5 מאחוז הנשים השמאליות.
במזרח אסיה שמאליות היא פחות נפוצה. ביפן רק אחד מתוך 25 אנשים הוא שמאלי.
לפי מחקר, הסיכוי של אדם שנולד לשני הורים ימניים להיות שמאלי הוא 2%, הסיכוי של אדם שנולד להורה שמאלי והורה ימני להיות שמאלי הוא 17%, והסיכוי של אדם שנולד לשני הורים שמאליים להיות שמאלי הוא 46%.[דרוש מקור]
אצל השימפנזה, בעל החיים הקרוב ביותר לאדם מבחינה גנטית, ההתפלגות בין הימניים והשמאליים כמעט זהה. קיימת טענה לפיה בקרב רוב בעלי חיים אין הבדלי התפלגות בין ימנים לשמאליים. יש בעלי-החיים שבהם ההתפלגות של השמאליים והימניים אינה זהה. לדוגמה, כשבעים אחוז מהכלבים הם ימניים ולהבדיל החתולים נוטים לשמאליות. [דרוש מקור]
במחקר שנעשה באוניברסיטת סנט לורנס שבניו יורק נמצא כי בקרב הגאונים שהם בעלי איי קיו של יותר מ-140, יש יותר שמאליים מאשר ימניים.
אחוז השמאלים כפי שהוא נמדד באוכלסיה היה בעליה במהלך המאה ה-20 עד להתייצבות. בבריטניה מספר השמאליים עלה פי 4. לפי הספר "Right Hand, Left Hand" של Chris McManus הייתה עליה של שמאליים מ-3% בשנת 1900 עד ל-10% בקרב נשים ו-12% בשנות ה-50 של המאה ה-20, ומגמה זו נשמרה ברמה יציבה במשך - 20 השנים הבאות.
גורמים לשמאליות

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
אין תאוריה הזוכה לקונצנזוס מדעי לגורמים או ליתרונות של דומיננטיות הימניים. אין גם תאוריה המסבירה מדוע, אם יש יתרון לימנים, בכל חברה קיים מיעוט משמעותי של שמאליים. כמה תאוריות הוצעו בנושא:
שמאליות בחברה ובתרבות

אנשים שמאליים נתקלים במצבי אי נוחות בחברה כאשר רוב המכשירים, האמצעים והמקומות מיועדים לאנשים ימניים.
לדוגמה, השימוש במספריים אינו נוח כלל ועיקר בעת החזקתם ביד שמאל ובעת החיתוך לא ניתן לראות את קו הגזירה. דוגמה נוספת - במדינות רבות מוט תיבת ההילוכים ברכב ניתן לשימוש רק ביד ימין.
לשמאליים מיוחסות תכונות כגון יצירתיות ודמיון מפותח.
בישראל בשנות החמישים, הדעות היו חלוקות בשאלה האם מדובר בתכונה מולדת או נרכשת ובת שינוי. התקיימו קורסים לשמאליים לכתיבה ביד ימין.
שמאליות בחברה ובתרבות > צד שמאל כצד שלילי

בחלק מהתרבויות התקיימו אסוציאציות וקונוטציות השליליות כלפי השימוש ביד שמאל. באזורים מסוימים, שבהם תברואה הייתה בעייתית (לדוגמה בגלל מחסור במים) הייתה בעיה לשמור על היגיינה. פתרון לכך היה שימוש ביד ימין, כיד הדומיננטית של רוב האנשים, לשם אכילה, טיפול במזון ואינטראקציות חברתיות (כמו לחיצת יד). יד שמאל שימשה אז להיגיינה אישית, במיוחד לאחר מתן שתן ועשיית צרכים. כללי ההיגיינה האישית באסלאם מחייבים זאת, כפי שנגזרו ממקורות החדית'. כללים אלה נאכפו על כולם, לא משנה מה היד הדומיננטית שלהם. יד שמאל נודעה כיד ה"טמאה" או "הלא נקיה". כיום, בקרב מוסלמים ובחברות מסוימות, כולל נפאל והודו, עדיין מקובל שאנשים משתמשים ביד שמאל כדי לנקות את עצמם במים לאחר עשיית הצרכים. יד ימין ידועה בדרך כלל, כיד המשמשת לאכילה.
בדתות רבות, כולל הנצרות, יד ימינו של אלוהים היא היד המועדפת. לדוגמה, ישו יושב בצד ימין של אלוהים. יד שמאל של אלוהים, לעומת זאת, היא יד השיפוט. לפי זרמים בנצרות המלאך גבריאל נקרא לפעמים "יד שמאל של אלוהים" והוא יושב בצד שמאל של אלוהים. הנופלים, אלו הנדחים מחסדו של האל נשלחים שמאלה, כמתואר במתי כ"ה: 32–33, שבו כבשים מייצגים את הצדיקים ועתודים (עיזים) מייצגים את הנופלים: "וְנֶאֶסְפוּ לְפָנָיו כָּל־הַגּוֹיִם וְהִפְרִיד בֵּינֵיהֶם כַּאֲשֶׁר יַפְרִיד הָרֹעֶה בֵּין הַכְּבָשִׂים וּבֵין הָעַתּוּדִים׃ וְהִצִּיב אֶת־הַכְּבָשִׂים לִימִינוֹ וְאֵת הָעַתּוּדִים לִשְׂמֹאלוֹ׃"
באירופה של המאה ה-19, הומוסקסואלים כונו "שמאליים". בחלקים בעלי הרוב הפרוטסטנטי של הממלכה המאוחדת, הקתולים כונו "רגליים שמאליות", ולהפך בחלקים בעלי הרוב הקתולי של אירלנד ואמריקה האירית.
פעילויות וחוויות תמימות שונות נחשבות בחלק מהתרבויות לגסות או אפילו סימנים למזל רע כאשר צד שמאל מעורב. בחלקים מסוימים של סקוטלנד, זה נחשב למזל רע לפגוש אדם שמאלי בתחילת מסע. בגאנה, הצבעה, תנועות, מתן או קבלת פריטים ביד שמאל נחשבים לטאבו או גס רוח. אדם שנותן הוראות יביא את יד שמאל אל אחורי גבו, ואף יתאמץ להצביע דווקא ביד ימין במידת הצורך.
ביטויים: בשפות אירופאיות רבות, ביניהן האנגלית, משמעות המילה "ימין" (right) היא גם "נכון" או "צודק". גם בעברית קיימים ביטויים כגון "שתי ידיים שמאליות", "קם על צד שמאל" (היה לו יום רע), "התחיל ברגל שמאל" (התחיל ברע), "לבש את החולצה על צד שמאל" (לבש את החולצה הפוך) וכיוצא בזה.
נהלים מפלים: בעבר, יכול גבר יפני להתגרש מאשתו אם הוא גילה שהיא שמאלית. עד לא מזמן טאיוואן עודדה אנשים שמאליים להפוך להיות ימניים (או לפחות לכתוב ביד ימין). האסקימואים האמינו שהשמאליים הם מכשפים ובתרבויות שונות נקשר צד שמאל אל השטן.
שמאליות בחברה ובתרבות > עיצוב מכשירים

ישנה טענה שבשפות הנכתבות משמאל לימין יותר קל לימניים, ובשפות הנכתבות מימין לשמאל כמו עברית וערבית דווקא יותר קל לשמאליים. בסיס הטענה בתקופה שבה לדיו לקח זמן להתייבש ובכתיבה מימין לשמאל ביד ימין הייתה נטייה ליד הכותבת למרוח את הדיו הלח, ולהפך ביד שמאל. אולם, בניגוד לכתב שכולם חייבים לציית לחוקים אחידים בו, ישנם תחומים שבהם ניתן לעצב את המכשור או הנהלים באופן אוניברסלי, אך הדבר הרבה פעמים לא נעשה.
הרבה מהמכשירים שעוצבו במהלך המאה העשרים, כגון עכבר מחשב, פותחני קופסאות ומסורים חשמליים, או מספריים, לא היו קלים לתפעול בידי שמאליים ולא פעם היו גם מסוכנים להם. כתוצאה מכך שמאליים נפגעו יותר מתאונות ביתיות ומתאונות עבודה, בין אם קלות ובין אם קשות.
חלק מרובי סער והמקלעים קלים נפוצים עוצבו תוך התעלמות מהלוחמים השמאליים. בדגמים הראשונים של רובה הסער M-16 חסרה הבליטה שיש היום מאחורי פתח פליטת התרמילים, ורובאי שמאלי שהידק את הרובה לכתף שמאל בעת הירי, נרגם בפניו מתרמילים לוהטים. במרבית הדגמים של רובה הסער AK-47 (קלשניקוב) ובמקלע מאג ידית הדריכה מכאיבה ופוצעת את צדי גופו של לוחם שהנשק תלוי סביב צווארו ומוצמד לצד גופו השמאלי.
שמאליות בחברה ובתרבות > איטרים בהלכה היהודית

בתפיסה ההלכתית קיים הבדל בין איטר יד השולט בעיקר בידו השמאלית, לבין איטר רגל השולט בעיקר ברגלו השמאלית. הדיון ההלכתי נוגע למספר ציוויים:
הנחת תפילין
מצוות הנוגעות לכתיבה (כגון כתיבת פרשיות התפילין לדעות מסוימות, כתיבת גט ואיסור כתיבה בשבת)
חליצה
עבודת בית המקדש
הַזָּאַת מצורע
בשאר המצוות המעשיות, כגון קביעת מזוזה, נטילת כוס של ברכה, נטילת לולב, הסיבה בליל הסדר וסדר נטילת הידיים, ישנם חילוקי דעות אם יש נפקא מינה לידו השלטת של מקיים המצווה.
פוסקי ההלכה הציעו מספר הגדרות לקביעת היד השלטת: רש"י טען שהיד השלטת מוגדרת על פי היד החזקה יותר, ואילו הרא"ש ואחרים פירשו שמשמעות הביטוי התלמודי "יד חזקה" אינה היד שכוחה הפיזי רב יותר, אלא היד שבה האדם מבצע את רוב פעולותיו היום-יומיות. בשולחן ערוך נכתב, שפעולת הכתיבה היא המגדירה את היד השלטת, כך שאדם הכותב בידו הימנית, אף אם רוב פעולותיו מתבצעות בידו השמאלית, אינו מוגדר על ידי ההלכה כאיטר,
אבל הצמח צדק כתב, שהכותב בימין ושאר מעשיו בשמאל, יניח תפילין מספק על שתי ידיו, כלומר, יניח קודם על ידו האחת, ואחר כך יניח על ידו השנייה, והכותב בשתי ידיו ורוב מעשיו בשמאל, יניח על ידו הימנית כאיטר, ולחומרא, יניח אחר כך גם על שמאל.
ביחס ל"איטר רגל" התקבלה הגדרתו של רש"י:
"כשמהלך עוקר רגל השמאל תחילה, מה שאין דרך בני אדם כך"
שמאליות בחברה ובתרבות > בתנ"ך

בתנ"ך מסופר על אהוד בן גרא כי הוא היה איטר יד ימינו, כלומר שמאלי. בימיו שעבד את ישראל עגלון מלך מואב. אהוד תכנן להתנקש בעגלון. הוא הגיע למושבו בנושאו את חרבו בצידו הימני. כך השומרים, שהיו בודקים אם יש חרב בצד שמאל, לא מצאו את חרבו. כתוצאה מכך היה יכול לגשת למלך חמוש בלי שיעצרו בעדו. אהוד אמר לעגלון כי הוא מעוניין להגיש לו מנחה. הוא הושיט את ידו השמאלית והוציא את חרבו, וכך ניצל את היותו שמאלי כדי להתנקש בעגלון בהפתעה.
וַיִּזְעֲקוּ בְנֵי יִשְׂרָאֵל אֶל ה'. וַיָּקֶם ה' לָהֶם מוֹשִׁיעַ, אֶת אֵהוּד בֶּן גֵּרָא בֶּן הַיְמִינִי אִישׁ אִטֵּר יַד יְמִינוֹ. וַיִּשְׁלְחוּ בְנֵי יִשְׂרָאֵל בְּיָדוֹ מִנְחָה לְעֶגְלוֹן מֶלֶךְ מוֹאָב. וַיַּעַשׂ לוֹ אֵהוּד חֶרֶב וְלָהּ שְׁנֵי פֵיוֹת, גֹּמֶד אָרְכָּהּ, וַיַּחְגֹּר אוֹתָהּ מִתַּחַת לְמַדָּיו עַל יֶרֶךְ יְמִינוֹ. וַיַּקְרֵב אֶת הַמִּנְחָה לְעֶגְלוֹן מֶלֶךְ מוֹאָב... וַיְהִי כַּאֲשֶׁר כִּלָּה לְהַקְרִיב אֶת הַמִּנְחָה, וַיְשַׁלַּח אֶת הָעָם נֹשְׂאֵי הַמִּנְחָה. וְהוּא שָׁב מִן הַפְּסִילִים אֲשֶׁר אֶת הַגִּלְגָּל, וַיֹּאמֶר: "דְּבַר סֵתֶר לִי אֵלֶיךָ הַמֶּלֶךְ", וַיֹּאמֶר: "הָס", וַיֵּצְאוּ מֵעָלָיו כָּל הָעֹמְדִים עָלָיו. וְאֵהוּד בָּא אֵלָיו וְהוּא יֹשֵׁב בַּעֲלִיַּת הַמְּקֵרָה אֲשֶׁר לוֹ לְבַדּוֹ, וַיֹּאמֶר אֵהוּד: "דְּבַר אֱלֹהִים לִי אֵלֶיךָ", וַיָּקָם מֵעַל הַכִּסֵּא. וַיִּשְׁלַח אֵהוּד אֶת יַד שְׂמֹאלוֹ, וַיִּקַּח אֶת הַחֶרֶב מֵעַל יֶרֶךְ יְמִינוֹ, וַיִּתְקָעֶהָ בְּבִטְנוֹ.
בתקופת התנ"ך שבט בנימין נודע עם אחוז גבוה יחסית של איטרים, כולל גדוד שלם של צלפי אבנים.
שמאליות בחברה ובתרבות > חג האיטרים

ב-1976 החליט מועדון איטרים בבריטניה כי 13 באוגוסט יהיה יום חג איטרי יד ימין הבין-לאומי והמנהג אומץ ברחבי העולם.
ב-2017 צוין היום לראשונה בישראל.
שמאליים מפורסמים > בעולם

נפוליאון, לאונרדו דה וינצ'י, מיכאלאנג'לו, ביל גייטס, סטיב ג'ובס, ג'ימי הנדרקיס, ברק אובמה, אלברט איינשטיין, יוליוס קיסר, אייזיק ניוטון, ניל אמסטרונג, המלכה ויקטוריה, ז'אן דארק, הלן קלר, מארי קירי, ג'יימס גרפילד ביל קלינטון, ג'ורג' הרברט ווקר בוש, ג'רלד פורד, הארי טרומן, וינסטון צ'רצ'יל, רונלד רייגן, הנרי פורד, רות ביידר גינסבורג, פידל קסטרו, הנסיך ויליאם, פרנץ קפקא, יוהאן סבסטיאן באך, לודוויג ואן בטהובן, וולפגנג אמדאוס מוצרט, בוב דילן, פול סיימון, פול מקרטני, רינגו סטאר, סטינג, פיל קולינס, דייוויד בואי, קורט קוביין, צ'ארלי צ'פלין, ניקול קידמן, סטיב מקווין, ג'רי סיינפלד, ג'ייסון אלכסנדר, טום קרוז, אטוואלפה ז'ופנקי, בילי ריי סיירוס, דייוויד קוק, איגי פופ, דיק דייל, רוברט דה נירו, דני קיי, אנג'לינה ג'ולי, ג'ניפר לורנס, ג'סטין ביבר, ליידי גאגא, שרה ג'סיקה פארקר, ברוס ויליס, אופרה וינפרי, דמי מור, מארק ספיץ, מישל פלטיני, רומאריו, מרקו ואן באסטן, ג'ימי קונורס, מרטינה נברטילובה, פלה, ג'ון מקנרו, לארי בירד, אנה קנדריק, קארדי בי, מאט גריינינג, היילי קיוקו, פאולה פרננדז, טוני איומי.
שמאליים מפורסמים > בישראל

אהוד בן גרא, בנימין נתניהו, יאיר לפיד, נחמן שי, ישראל כ"ץ, אלי ישי, שי פירון, יואב קיש, תמר זנדברג, איילת שקד, ציפי חוטובלי, דן תורן, שמואל אגמון, רמי יוסיפוב, מריאנו אידלמן, אלי פיניש, גור שלף, חיים רביבו, יזהר אשדות, זוהר ארגוב, אורי גלר, דניאל ליטמן, שירן סנדל, עברי לידר.
ראו גם

אמבידקסטריות
עיצוב אוניברסלי
לקריאה נוספת

פרופ' סטנלי קורן, תסמונת האיטר, הוצאת כרטא, 1993
Chris McManus, Right Hand, Left Hand, The Origins of Asymmetry in Brains, Bodies, Atoms and Cultures, 10/25/2004